અમને જ નહીં, જમીનના આકારણી-વિભાગે આખા જગડુશાનગરમાં જમીનના ઘટી ગયેલા ક્ષેત્રફળનો આંચકો આપ્યો છે. આ બાબતે રાકેશ શાહ અને જગડુશાનગર રેસિડન્ટ્સ અસોસિએશનના પ્રમુખ જયેશ પારેખે કહ્યું હતું કે ‘નવાઈની વાત એ છે કે છેલ્લાં ૧૦ વર્ષમાં આ વિસ્તારની બેથી ત્રણ સોસાયટીનાં રીડેવલપમેન્ટ થયાં છે. એ સમયે તેમને જમીનના ક્ષેત્રફળનો મુદ્દો કશે નડ્યો નહોતો. બધાનાં બાંધકામ શાંતિપૂર્વક પૂર્ણ થયાં હતાં. બીજું આશ્ચર્ય એ છે કે અમારી બધી સોસાયટીના પ્રૉપટી-કાર્ડ અને અન્ય ડૉક્યુમેન્ટ્સ પ્રમાણે અમે વષોર્થી પ્રૉપર્ટી-ટૅક્સ અને BMCના અન્ય ટૅક્સ ભરીએ છીએ. શું આજે ૩૫થી ૪૦ વર્ષ સુધી આ બધી સરકારી કચેરીઓના રેકૉર્ડ ખોટા છે. એ કેવી રીતે બની શકે.’